fi fi fi fi fi fi fi fi fi fi en fi en fi hu en fi fi et fi fi fi fi it fi fi fi fi fi fi fi fi fi fi fi fi en cs fi fi fi fi fi fi fi cs fi fi fi fi fi fi fi fi fi de fi fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi en fi fi fi fi fi fi fi fi fi fi fi fi cs fi fi fi fi fi fi fi fi fi cs fi fi fi fi fi
JYU EMBA: Tunnelmia ensimmäisen vuoden MBA-opinnoista
Aloitin opintoni viime vuoden lokakuussa Jyväskylässä ja nyt on ensimmäisen vuoden luvut luettu. Kasassa on 40 opintopistettä ja kuluneesta vuodesta pelkästään positiivisia kokemuksia matkassa. Kuinka sitä sanotaankaan, aika kultaa muistot ja tässä tapauksessa vielä hyvinkin nopeasti. Kauas menneeseen ovat siis jääneet yömyöhällä kasaan kirjoitetut esseet ja aamuviiden herätykset matkalle kohti uusia luentoja. Kaikki on ehdottomasti ollut sen arvoista ja nyt jo innolla odottaa ensi vuonna alkavien valinnaisten opintojen käynnistymistä. Nälkä kasvaa syödessä ja päättötodistus siintää jo horisontissa, ainakin ajatuksissa.
Keväällä 2012 sain työantajaltani mahdollisuuden lähteä kartuttamaan osaamistani MBA-opintojen parissa ja tästä alkoi kiivas vaihtoehtojen kartoittaminen. Halu päästä aloittamaan opinnot mahdollisimman nopealla aikataululla oli kova. Vaihtoehtoja MBA-opintojen tarjoajista oli paljon ja itse koin kartoituksen alkuvaiheessa jopa pientä tuskaa siitä, että mistä löydän itselleni parhaan mahdollisen vaihtoehdon koulutuksen tarjoajaksi.
Otettuani yhteyttä Jyväskylään ja Avancen-väkeen, alkoi päätökseni kristallisoitua ensimmäisestä kontaktista lähtien. Kuten kaikki muukin opintoihin liittyvä, myös haku- ja valintaprosessi on tehty opiskelijalle helpoksi. Heti ensimmäisestä puhelusta alkaen aloimme kartoittaa omia odotuksiani opintojen suhteen ja laadimme nopealla aikataululla alustavan opintosuunnitelman kasaan. Tästä alustavasta opintosuunnitelmasta näyttää vahvasti tulevan myös todellinen polku opinnoissani. Tämä kertoo mielestäni jotain oleellista järjestävästä tahosta, opiskelijaa aidosti kuunnellaan ja asiat pyritään saamaan oikealle raiteelle heti alusta alkaen. Henkilökohtaisesti osaan arvostaa suoraviivaista ja tehokasta tapaa toimia.
Varmasti jokainen meistä tietää miltä tuntuu, kun esimerkiksi aamulla töihin tullessa tietokone ei jostakin syystä toimi tai vaikkapa tulostin on rikki. Ja tämä kaikki tietenkin tapahtuu juuri silloin, kun kiire on kovimmillaan. Asioita osaa arvostaa ja ylipäätään niiden toimivuuden merkityksen huomaa vasta silloin, kun asiat eivät menekään kuin elokuvissa. Tässä seikassa Avance on hoitanut asiat mallikkaasti ja opiskelijan kannalta kiitettävästi.
Kaikki opiskeluun liittyvät oheistoiminnot, kuten aikataulut, majoitukset, ruokailut jne. järjestelyt ovat sujuneet ikään kuin automaationa ja itsestään. Nämä voivat näin äkkiseltään tuntua pieniltä yksityiskohdilta, mutta nehän juuri sen kokonaisuuden määrittävät. Sama pätee itse varsinaisiin opintoihin liittyvissä asioissa, Avancen tiimiltä saa viipymättä vastaukset askarruttaviin kysymyksiin ja luennot itsessään ovat olleet laadukkaita kokonaisuuksia.
Kun muistelen taaksepäin ajatuksiani ja tavoitteitani ensimmäisen vuoden opintojen osalta, oli päällimmäisenä mielessä oman maailmankatsomuksen avartaminen ja ammatillisen osaamisen kehittäminen.  Tämän ensimmäisen vuoden jälkeen on helppo todeta, että tavoite on saavutettu ja todellisuudessa paljon enemmänkin. On ollut ilo opiskella eri toimialoilta tulevien ja itseäni fiksumpien ihmisten parissa, joilta voi ammentaa oppia ja näkemyksiä tulevaan aikaan. Näin jälkikäteen on helppo todeta, että ihmiset tekevät juhlan ja tässä tapauksessa panostuksen arvoisen ensimmäisen opintovuoden.
Erästä opintotoveriani lainatakseni: ”tätä on helppo peukuttaa!”
Aurinkoista kesää kaikille täältä lähes Euroopan suurimmasta sisämaakaupungista Mansesta!
Lähettänyt JYU Executive MBA klo 14.43
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudempi teksti Vanhempi viesti Etusivu
Tilaa: Lähetä kommentteja (Atom)
JYU EMBA uutuusohjelma syksyllä 2022!
Mitä odotan Nordic Business Forumilta 2022?
Jaetaan käytännön vinkki heti aluksi. Kokosin NBF 2022 puhujat avoimeen twitter-listaan, jonka kuka tahansa voi tilata täältä . Olen tehnyt...
Kolmen kärki – timantteja twiittejä #nbforum2022 tapahtumasta
Kiitos huikeasta Nordic Business Forumista . Iso kiitos kuuluu niin tapahtuman järjestäjille, esiintyjille kuin kaikille aktiivisille osalli...
Tarkoituksella vai siitä huolimatta?
Olin tässä hiljattain taas kerran tilaisuudessa, jossa korostettiin virheistä oppimista ja niiden sallimista. Tämän kaltaista puhetta kuulee...
Miksi palavereja oikein pidetään, mikä on niiden ydintarkoitus? Tämä blogi vastaa tuohon kysymykseen. Samalla blogissa julkaistaan ja kommen...
Vaikuttavaa johtamiskoulutusta jo 38 vuotta!
JYU EMBA. Kansainvälisesti akkreditoitu.
Hae EMBA-opintoihin - joustava aloitus
Tunnelmia ensimmäisen vuoden MBA-opinnoista
Teema: Yksinkertainen. Sisällön tarjoaa Blogger.